**What’s the Deal with… *Gematria***

**Staff Shiur @ Camp Morasha 5772**

**1) מסכת ברכות - דף נה עמוד א**

אמר רב יהודה אמר רב: **יודע היה בצלאל לצרף אותיות שנבראו בהן שמים וארץ.**

**2) תפארת ישראל – פרק יג (מהר"ל)**

מכל מקום הדברים מבוארים, כי התורה הזאת גבוה על גבוה, ומדרגה על מדרגה יש לה עד עולם הבא. והרי התבאר כל הדברים, שאף אם נראים דברי תורה כדברים פחותים מאד, עם כל זה מגיעים עד עולם הבא... כך התורה, עם שהאדם מתעסק בדברים שהם גשמיים, והם המצות יגיע על ידי זה אל המעלה העליונה שהוא פנימית התורה ודבק בשם הזה הם סודי התורה. ולפיכך העוסק בתורה, העסק הוא בדברים גדולים. כי אין לך לומר כי כאשר יעסוק בדברים הגשמיים, כמו נזק שור ובור וכיוצא בזה, שאין לו עסק בדברים הפנימים.

**3) של"ה הקדוש – עשר מאמרות, מאמר ראשון (ר' ישעי' הלוי הורוביץ זצ"ל)**

ומי שלא ראה אור החכמה זו, לא ראה מאורות מימיו.

**4) חוט המשולש – עמ' קכט[[1]](#footnote-1) (ר' שלמה סופר זצ"ל)**

ואמר מי שכופר בנגלה על נסתר, כופר הוא בנסתר על נגלה...

**5) פענח רזא – בראשית, עמ' יד[[2]](#footnote-2) (ר' יצחק בן ר' יהודה הלוי זצ"ל[[3]](#footnote-3))**

ומנין לגמטריאות מן התורה? דכתיב "כי לא דבר רק הוא מכם[[4]](#footnote-4)" (=679) בגימטריא "גימטריאות" (=679)

**6) עץ חיים – הקדמה (ר' חיים ויטאל זצ"ל)**

...הרי מבואר בפירוש אף בדברי התנאים **שאין האדם יוצא ידי חובתו לגמרי בעסק המקרא והמשנה והאגדה והתלמוד בלבד אלא הוא מחוייב לעסוק בכל יכלתו בסתרי תורה ובמעשה מרכבה, כי אין הנאה להקב"ה מכל מה שברא בעולמו רק בהיות בניו למטה עוסקים ברזי התורה להכיר גדולתו ויופיו ומעלתו,** **כי בפשטי התורה ובספוריה ובדיניה ובמצותיה בהיותם כפשטם, אין בהם שום היכר וידיעה לידע את בוראם יתברך.** אדרבה יש בהם מצות וחקים שאין הדעת סובלם וכל אומות העולם מונין את ישראל ואומרים להם וכי מה התורה הזאת אשר צוה אלקיכם אתכם, דברים שנראין כחידות ומשלים ליקח קרן ולתקוע בו ביום ר"ה ואתם אומרים שעי"כ שטן הרוחני, המקטרג העליון, מתערב? וכיוצא מדברים אלו. כמעט רוב מצות התורה ובפרט פרטי דיניהם אין השכל סובלם וא"כ היכן הוא הדר התורה ויופיה וגדולתה ועל כיוצא בזה נאמר אם צדקת מה תתן לו? ואם חטאת מה תפעל בו? כי השכר והעונש אשר עליהם הוא לך לבדך. אמנם בסודות התורה ובעסק כוונת המצות ע"ז נאמר בהפך... וז"ס מ"ש לעיל כי הקורא במשנה ובתלמוד נקרא עבד המשמש את רבו ע"מ לקבל פרס, משא"כ בחכמת האמת כי הוא מתקן כביכול ונותן כוח למעלה וזהו נקרא עוסק בתורה לשמה בלי ספק...

**7) רמב"ן – הקדמה לספר בראשית**

...וכל הנמסר למשה רבינו בשערי הבינה הכל נכתב בתורה בפירוש או שרמוזה בתיבות או ב **גימטריאות** או בצורת האותיות הכתובות כהלכתן או המשתנות בצורה כגון הלפופות והעקומות וזולתן או בקוצי האותיות ובכתריהם...

**8) במדבר (נשא) – פרק ו, פסוק ה**

כָּל יְמֵי נֶדֶר נִזְרוֹ, תַּעַר לֹא יַעֲבֹר עַל רֹאשׁוֹ עַד מְלֹאת הַיָּמִם אֲשֶׁר יַזִּיר לַד', קָדֹשׁ **יִהְיֶה** גַּדֵּל פֶּרַע שְׂעַר רֹאשׁוֹ.

**9) חפץ חיים על התורה – פרשת נשא, עמ' קצא**

"יהיה" בגמטריא שלושים, וסתם נזירות ל' יום. מזה אפשר לראות, עד כמה גדול כח התורה, **שאף על גמטריא א' שבתורה שבכתב, נערכו ע"י חז"ל כמה דפים במסכת נזיר.**

**10) מסכת מכות דף כג עמוד ב - דף כד עמוד א**

דרש רבי שמלאי: שש מאות ושלש עשרה מצות נאמרו לו למשה, שלש מאות וששים וחמש לאוין כמנין ימות החמה, ומאתים וארבעים ושמונה עשה כנגד איבריו של אדם. אמר רב המנונא: מאי קרא? "תורה צוה לנו משה מורשה" (דברים ל"ג), **תורה בגימטריא**

**שית מאה וחד סרי הוי, אנכי ולא יהיה לך מפי הגבורה שמענום.**

**11) משנה מסכת אבות פרק ג משנה יח**

רבי אליעזר בן חסמא אומר קינין ופתחי נדה הן הן גופי הלכות, תקופות **וגמטריאות פרפראות לחכמה:**

**12) בראשית – פרק יד, פסוק יד**

וַיִּשְׁמַע אַבְרָם כִּי נִשְׁבָּה אָחִיו; וַיָּרֶק אֶת חֲנִיכָיו יְלִידֵי בֵיתוֹ, **שְׁמֹנָה עָשָׂר וּשְׁלֹשׁ מֵאוֹת** וַיִּרְדֹּף עַד דָּן.

**13) אבן עזרא (שם)**

...וחשבון אותיות אליעזר דרך דרש, כי אין הכתוב מדבר בגימטריא, **כי יכול הרוצה להוציא כל שם לטוב ולרע**, רק השם כמשמעו:

**14) אבן עזרא – הקדמה לתורה**

גם יש דרש שהוא טוב לאחרים, וידריך בדרך תבונה את הנערים, כי יש עוף שאיננו רואה ביום הנגוהות, ובלילה רואה מפני שעיניו כהות, כדרש שהעולם נברא בבי"ת בעבור ברכה. ואם הדבר ככה - הנה ד' בוקק הארץ ובולקה (ישעי' כד, א), ואשִיתֵהוּ בָתָה (שם ה, ו), ובטלו הטוחנות (קהלת יב, ג), בל ידעום (תה' קמז, כ), משחת בלי (ישעי' לח, יז), בלו שלמותיכם (דבר' כט, ד), בלע ד' (איכה ב, ב) , בלל ד' (ברא' יא, ט), ובתקוך (יחז' טז, מ), וברא אתהן (שם כג, מז), בין בתריו (ירמיה לד, יח), בזיון וקצף (אסתר א, יח) ילדו לבהלה (ישעי' סה, כג) , בלהות אתנך (יחז' כו, כא), איש בליעל (משלי טז, כז), בעל פעור (דבר' ד, ג) כרע בל (ישעי' מו, א) , כהני במות (מ"א יג, לג) . ואם הרי"ש ראשה די דהב (דניאל ב, לב), הנה איש רע ובליעל. אשר מעט השכל בלבו, ואף כי אשר חכמת אלקים בקרבו, יוכל להוציא מדרשים, וכלם כנגד הגוף הפשוט הם כמלבושים. וקדמונינו זכרם לברכה אמרו על ככה, אין מקרא יוצא מידי פשוטו:

**15) אבן עזרא - הפירוש הקצר שמות פרק א פסוק ז**

וכתוב וישרצו על ישראל, כאשר הוא כתוב לנח ובניו שרצו בארץ (בראשית ט, ז), ומה שנכתב בדברי הימים של משה הבל הוא, איננו מספרי הקדש, ולא מדברי קבלה. והאומרים על מלך ישמעאל שמספר במא"ד מא"ד כשמו בגמטרי"א, **מה יעשו בזה שהוא כתוב על ישראל? וחלילה שידבר הנביא בגימטרון או ברמיזות.**

**16) לחם שמים על פרקי אבות – סוף פרק ג (ר' יעקב עמדין זצ"ל)**

...כללו של דבר, גימטריאות וגזרות שוות אין אדם דן אותן מעצמו על מנת לחדש דברי חכמים ומסורת אבותינו הקדמונים, בעלי הקבלה האמיתיים, רק אם לקיים דברי חכמים ומסורת אבותינו, הן זה וזה מותר ויישר כחו, שכר הרבה יטול.

**17) במדבר (בהעלתך) - פרק יב פסוק א**

ותדבר מרים ואהרן במשה על אדות האשה הכשית אשר לקח **כי אשה כשית לקח**:

**18) רש"י במדבר פרק יב פסוק א**

כושית - בגימטריא יפת מראה (=736):

**19) בראשית (ויחי) - פרק נ, פסוק כד**

ויאמר יוסף אל אחיו אנכי מת **ואלקים פקד יפקד אתכם** והעלה אתכם מן הארץ הזאת אל הארץ אשר נשבע לאברהם ליצחק וליעקב:

**20) דעת זקנים מבעלי התוספות – סוף פרשת ויחי**

פקד יפקד אלקים. פי' כמנין פקו"ד יחסר הבורא מן הגלות שלכם נבא עליהם שלא יהיו במצרים כי אם רד"ו שנים הרי לך שחסר הקב"ה מן השעבוד קץ שנים כמנין פקו"ד יפקוד אלקים... אמנם קשיא לי כי מצאתי פקד חסר וי"ו ונראה דאי אמרינן יש אם למקרא ניחא.

**21) מסכת מנחות דף מג עמוד ב**

תניא אידך: "וראיתם אותו וזכרתם את כל מצות ד'", **שקולה מצוה זו כנגד כל המצות כולן.**

**22) רש"י (שם[[5]](#footnote-5))**

שקולה מצוה זו - מדכתיב "את כל מצות". ועוד דציצית בגימטריא ת"ר וה' קשרים וח' חוטין הרי תרי"ג.

**23) רמב"ן – במדבר (שלח), פרק טו פסוק לח**

ואחר כן צוה במצות ציצית, שיזכרו בו המצות כולן ולא ישכחו את השבת או זולתה מן המצות. **וטעם הזכרון הזה שיהיה בציצית לכל המצות, כתב רש"י מפני המנין של ציצית בגימטריא שש מאות, ושמונה חוטין וחמשה קשרים הרי תרי"ג. ולא הבינותי זה, שהציצת בתורה חסר יו"ד ואין מנינם אלא חמש מאות ותשעים.** ועוד, שהחוטין לדעת בית הלל אינם אלא שלשה (מנחות מא ב), והקשרים מן התורה אינם אלא שנים, כמו שאמרו (שם לט א) שמע מינה קשר העליון דאורייתא דאי סלקא דעתך לאו דאורייתא כלאים בציצית דשרא רחמנא למה לי הא קיימא לן התוכף תכיפה אחת אינו חבור:

**24) תוספות מסכת מנחות דף לט עמוד א**

...ומה שאנו נוהגים חמשה קשרים פירש בקונטרס גבי ציצית שקולה כנגד כל המצות לפי שציצית עולה ת"ר וח' חוטין וחמשה קשרים עולה תרי"ג. **ומיהו כל ציצית האמורים בפרשה חסירים יו"ד? ויש לומר שיש פסוק והיה לכם לצ יצית וג' ציצית כתובים בפרשה ולמ"ד זו משלימתן.**

**“כולל” or “Off by One”**

**25) הוספות ר' יצחק כ"ץ (שם)**

...נ"ל דוגמת ראי' יותר מסתבר מדכתיב במלקות "והכהו לפניו כדי רשעתו במספר", רמז לנו שיכנו מכה שהוא כמספר רשע"ו (=576) שהוא מלקות כי מלקות בגימט' רשע"ו או הרש"ע עם הַמִלה, שזהו רמז "והיה אם בן הכות הרשע" כלומר שיש להבין להכות כמנין הרש"ע כי באמת הרשע עצמו מוכה לכן תצורף המלה למספר מלקות, ועוד רצה להורות שיכנו במספר כלומר באיזה מספר הבא בפסוק אח"כ דהיינו "ונקלה אחיך לעיניך" שיהא הנקל"ה ונקל"ה כמנין אחי"ך העולה ל"ט, זהו במספר שכתוב בפירוש לדרוש מספר וגי'.

**26) בני יששכר – מאמרי חודש סיון, מאמר ב**

והנה עם היות שכן הוא רגילות המקובלים בחושבם גימטריאות כאשר נחסר אחת מהחשבון מוסיפין הכולל, והוא נרמז בתורה בדברי יעקב אפרים ומנשה כראובן ושמעון יהיו לי [בראשית מח, ה] ראוב"ן שמעו"ן בגימ' אפרי"ם מנש"ה בהוסיף הכולל...

**27) ברכת פרץ – עמ' עח (ר' יעקב ישראל קנייבסקי זצ"ל, הסטייפלער גאון)**

ולאשר ביותר מתקבל על הלב ומרחיב את הדעת כשהגימטריא מכוונת ממש [בלא צירופין של תיבות ואותיות] ראיתי לסדר בדרך כלל רק גימטריא מכוונת [מלבד באיזהו מקומן הוספתי קצת גימטריאות בצירוף אותיות ותיבות] **ואולם כשחסר רק אחד וזה נקרא עם הכולל לא נמנעתי מלכותבו** שכן מצאתי בשבולי הלקט סי' רי"ב בביאור ההגדה ד"ה ר"י היה נותן בהם סימנים שכתב וז"ל **ובגימטריא לא קפדינן על אחת חסר או יתר** וכו' ומעין זה כתב הרא"ש ז"ל סוף פסחים סימן מ' [בהא דכתיב תספרו חמישים יום ואין סופרין אלא מ"ט יום] שכן דרך המקראות כשמגיע למנין עשיריות פחות אחת מונה אותו בחשבון העשירית ואינו משגיח על חסרון האחד עיין שם. ומקור לדבר זה בש"ס הראוני בספר לקט יושר מרבינו בעל תרומת הדשן ז"ל בהקדמתו שכתב שם בזה"ל כי זכורני שאמר [הגאון] מה שאומר העולם שאין להקפיד אם חסר אחד במנין בגימטרי'. ראייתם [הוא] ממה שפירש"י בפ' ואתחנן (והוא מגמרא גיטין פח. סנהדרין לח.) על ונושנתם והקדים ב' שנים כו' מדצריך להקדים ב' שנים ש"מ שאינו די בשנה אחת ולמה אע"כ שאין להקפיד אם חסר אחת בגימטרי', את"ד ז"ל.

**28) אמונת עתיך – פרשת וישב, עמ' קלב-קלג (ר' משה וואלפסאן שליט"א)**

ומצינו מחלוקת בענין צירוף הכולל למספר גימטריאות, כי בס' אמרי נועם (פ' שלח)[[6]](#footnote-6) עה"פ "כמספר אשר תעשו ככה תעשו לאחד כמספרם" כתב שענין מה שמצרפים את הכולל למנין הגימטריא, הכוונה שמצרפים את השי"ת שהוא יחודו של עולם וכולל את הכל. ולא נמסר דבר זה לכל אחד ואחד, כי אם ליחידי סגולה אשר אור ד' עליהם זרח ויודעים שבתיבות אלא רמוז הגימ' הזה ובע"כ בצירוף הכולל. אבל סתם בני אדם אין להם לרמז בגימטריאות ע"י צירוף הכולל. ואמנם, בס' צבי לצדיק מבלאזוב על פסוק זה עצמו כ' בהיפוך, שכל א' יכול לעשות כן. ועכ"פ היכא שיש צורך להשוות החשבון לטובת בני ישראל בודאי יש לצרף את הקב"ה.

**29) אוצרות המוסר – חלק א, עמ' 205 בשם ר' עזרא קינולד (ר' משה יחיאל צוריאל שליט"א)**

ישנם ח"י עוונות שבגללם אדם מקפח ח"ו את חייו, ובכן: "מיתה בידי שמים" חשבונו 871, הכפל ב-18 מספר העוונות – חשבונו 15,678, וכך הובא הפירוט ברמב״ם (הל' סנהדרין פי״ט ה״ב):

זד האוכל תרומה גדולה (968), זר האוכל תרומת מעשר (1925), זר האוכל בכורים אחר הכנסם לירושלים (1556), זר האוכל חלה (312), האוכל טבל (103), אוכל עסה שלא הורמה חלה (822), כהן טמא האוכל תרומה טהורה (1063), כהן הנכנס לקדש הקדשים שלא לעבודה (1601), כהן היוצא מן המקדש בשעת עבודה (1585), לוי העובד בעבודת כהנים (742), זר בעבודה במקדש (742), מחוסר בגדים שעבד (749), כהן טמא בעבודה (214), שתוי יין בעבודה (875), טבול יום בעבודה (192), מחוסר כפורים בעבודה (759), פרוע ראש בעבודה (946), קרוע בגדים בעבודה (524). סך הכל של הנ״ל 15,678 והוא פלאי פלאים!

**30) שם הגדולים – מערכת סופרים, "גימטריאות" (ר' חיים יוסף דוד אזולאי זצ"ל)**

ודבר פשוט שאין לאבד הזמן ולטרוח בגימטריאות. רק אם יבוא בנקל בעת מן העתים, הנה מה טוב.

**31) משנה סוף מסכת סוטה**

...בעקבות משיחא חוצפא יסגא ויוקר יאמיר הגפן תתן פריה והיין ביוקר והמלכות תהפך למינות ואין תוכחה בית ועד יהיה לזנות והגליל יחרב והגבלן ישום ואנשי הגבול יסובבו מעיר לעיר ולא יחוננו **וחכמת סופרים תסרח** ויראי חטא ימאסו והאמת תהא נעדרת נערים פני זקנים ילבינו זקנים יעמדו מפני קטנים (מיכה ז') בן מנוול אב בת קמה באמה כלה בחמותה אויבי איש אנשי ביתו פני הדור כפני הכלב הבן אינו מתבייש מאביו ועל מי יש לנו להשען על אבינו שבשמים...

**32) קול התור – פרק ב, ס"ק נ (ר' הלל שקלאוור זצ"ל)**

חכמת סופרים תסרח זה מכוון לחכמת רמזים וגימטריאות, והם בייעודו של הגר"א, וכנודע סבל רבות מזלזלים בענין זה.

**33) משנה סוף מסכת עוקצין**

אמר ר' יהושע בן לוי **עתיד הקדוש ב"ה להנחיל לכל צדיק וצדיק שלש מאות ועשרה עולמות שנאמר (משלי ח') להנחיל אוהבי יש ואוצרותיהם אמלא,** אמר רבי שמעון בן חלפתא לא מצא הקדוש ב"ה כלי מחזיק ברכה לישראל אלא השלום שנאמר (תהלים כט) ד' עוז לעמו יתן ד' יברך את עמו בשלום. נשלמה מסכת עוקצים

1. מהדורת תל אביב, שנת תשכ"ג [↑](#footnote-ref-1)
2. הוצאת מכון תורת הראשונים, שנת תשנ"ח. [↑](#footnote-ref-2)
3. אחד מגדולי הראשונים [↑](#footnote-ref-3)
4. דברים (האזינו) פרק לב, פסוק מז [↑](#footnote-ref-4)
5. וכן בתוספות ברכות דף יח., וב"ב דף עד. [↑](#footnote-ref-5)
6. ובאמונת עתיך פרשת ויגש (עמ' קסה) כתב שכ"כ גם ב**ישמח משה**. [↑](#footnote-ref-6)